CELEX: 31985R0301
Language: el
Date: 1985-02-05
Title: Κανονισμός (ΕΟΚ) αριθ. 301/85 της Επιτροπής της 5ης Φεβρουαρίου 1985 για την παρέκκλιση από τους κανόνες ποιότητας για τις πιπεριές και τις γλυκές πιπεριές για την περίοδο εμπορίας 1985

Avis juridique important

|

31985R0301

Κανονισμός (ΕΟΚ) αριθ. 301/85 της Επιτροπής της 5ης Φεβρουαρίου 1985 για την παρέκκλιση από τους κανόνες ποιότητας για τις πιπεριές και τις γλυκές πιπεριές για την περίοδο εμπορίας 1985  

Επίσημη Εφημερίδα αριθ. L 033 της 06/02/1985 σ. 0008 - 0008

***** ΚΑΝΟΝΙΣΜΟΣ (ΕΟΚ) αριθ. 301/85 ΤΗΣ ΕΠΙΤΡΟΠΗΣ  της 5ης Φεβρουαρίου 1985  για την παρέκκλιση από τους κανόνες ποιότητας για τις πιπεριές και τις γλυκές πιπεριές για την περίοδο εμπορίας 1985  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1332/84 (2), και ιδίως το άρθρο 2 παράγραφος 2 δεύτερο εδάφιο,  Εκτιμώντας:  ότι οι κανόνες ποιότητας για τις πιπεριές και τις γλυκές πιπεριές καθορίστηκαν στο παράρτημα του κανονισμού (ΕΟΚ) αριθ. 2397/76 της Επιτροπής (3)·  ότι σημειώθηκε σημαντική εξέλιξη στην πώληση των πιπεριών με μικρές συσκευασίες, και ιδίως όσον αφορά την ομογένεια του προϊόντος· ότι οι κανόνες ποιότητας πρέπει να λαμβάνουν υπόψη αυτή την κατάσταση· ότι εξάλλου, πρέπει να αποκτηθεί επαρκής πείρα πριν γίνει διάβημα για οριστική τροποποίηση των κανόνων· ότι, πρέπει, ως εκ τούτου, εκ νέου να προβλεφθεί προσωρινά παρέκκλιση από τους κανόνες ποιότητας για τις πιπεριές ή τις γλυκές πιπεριές, χωρίς εντούτοις να χειροτερεύσει η ποιότητα του προϊόντος·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1985, κατά παρέκκλιση από τις διατάξεις του παραρτήματος του κανονισμού (ΕΟΚ) αριθ. 2397/76:  στον τίτλο V «Διατάξεις που αφορούν την παρουσίαση» Α. « Ομογένεια» μετά το πρώτο εδάφιο προστίθεται το ακόλουθο εδάφιο:  «Για τις μικρές συσκευασίες βάρους μικρότερου ή ίσου με 1 χγρ. απαιτείται εντούτοις ομογένεια μόνον όσον αφορά την προέλευση και την κατηγορία ποιότητας.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Φεβρουαρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 130 της 16. 5. 1984, σ. 1.  (3) ΕΕ αριθ. L 270 της 2. 10. 1976, σ. 13.